ประกาศคณะกรรมการกิจการกระจายเสียง กิจการโทรทัศน์ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องหลักเกณฑ์และวิธีการอนุญาตเพิ่มเติมในส่วนการให้บริการโครงข่ายโทรทัศน์ประเภทที่ใช้คลื่นความถี่ภาคพื้นดินในระบบดิจิตอลพ.ศ. ๒๕๕๖ โดยที่เป็นการสมควรกำหนดหลักเกณฑ์และวิธีการอนุญาตการให้บริการโครงข่ายโทรทัศน์ประเภทที่ใช้คลื่นความถี่ภาคพื้นดินในระบบดิจิตอลเพิ่มเติมจากหลักเกณฑ์และวิธีการอนุญาตหลักตามประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องหลักเกณฑ์และวิธีการอนุญาตให้บริการโครงข่ายกระจายเสียงหรือโทรทัศน์เพื่อให้ผู้ประสงค์ประกอบกิจการการให้บริการโครงข่ายโทรทัศน์ที่ใช้คลื่นความถี่ภาคพื้นดินในระบบดิจิตอลรับทราบหลักเกณฑ์และวิธีการอนุญาตเพิ่มเติมอาศัยอำนาจตามความในมาตรา ๒๗ วรรคหนึ่ง (๖) และ (๒๔) มาตรา ๓๗และมาตรา ๔๑ แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ มาตรา ๔๕ มาตรา ๔๖ มาตรา๔๗ มาตรา ๖๑ และมาตรา ๖๔ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายประกอบกับมาตรา ๗ และมาตรา ๑๖ แห่งพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๕ มาตรา ๓๖ มาตรา ๔๑ มาตรา ๔๓มาตรา ๔๕ มาตรา ๔๖ และมาตรา ๔๗ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติจึงกำหนดหลักเกณฑ์และวิธีการอนุญาตประกอบกิจการกระจายเสียงหรือกิจการโทรทัศน์ประเภทการให้บริการโครงข่ายโทรทัศน์ประเภทที่ใช้คลื่นความถี่ภาคพื้นดินในระบบดิจิตอลดังนี้ข้อ ๑[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒ บรรดาประกาศระเบียบ ข้อบังคับหรือคำสั่งอื่นใดในส่วนที่มีกำหนดไว้แล้วในประกาศนี้ หรือซึ่งขัดหรือแย้งกับประกาศนี้ให้ใช้ประกาศนี้แทนข้อ ๓ ในประกาศนี้ใบอนุญาต หมายความว่าใบอนุญาตประกอบกิจการโทรทัศน์ตามประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่องหลักเกณฑ์และวิธีการอนุญาตให้บริการโครงข่ายกระจายเสียงหรือโทรทัศน์เฉพาะในประเภทการให้บริการโครงข่ายโทรทัศน์ประเภทที่ใช้คลื่นความถี่ภาคพื้นดินในระบบดิจิตอลมัลติเพล็กซ์ หมายความว่าโครงข่ายตามกฎหมายว่าด้วยการประกอบกิจการกระจายเสียงและกิจการโทรทัศน์ที่รวบรวมบริการกระจายเสียงหรือโทรทัศน์หรือบริการสัญญาณอื่นใดที่จำเป็นเพื่อส่งหรือถ่ายทอดผ่านช่องสัญญาณเดียวพร้อมกันคณะกรรมการ หมายความว่าคณะกรรมการกิจการกระจายเสียงและกิจการโทรทัศน์ข้อ ๔ การขอรับใบอนุญาตประกอบกิจการบริการโครงข่ายต้องปฏิบัติตามหลักเกณฑ์ วิธีการ กระบวนการที่กำหนดไว้ในประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องหลักเกณฑ์และวิธีการอนุญาตให้บริการโครงข่ายกระจายเสียงหรือโทรทัศน์ โดยให้ยื่นคำขอรับใบอนุญาตตามที่คณะกรรมการกำหนดข้อ ๕ คณะกรรมการจะพิจารณาออกใบอนุญาตให้บริการโครงข่ายโดยคำนึงถึงหลักเกณฑ์การพิจารณาตามประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องหลักเกณฑ์และวิธีการอนุญาตให้บริการโครงข่ายกระจายเสียงหรือโทรทัศน์และตามหลักเกณฑ์ฉบับนี้ข้อ ๖ เพื่อให้การใช้คลื่นความถี่มีการกระจายการใช้ประโยชน์โดยทั่วถึงให้เหมาะสมแก่การเป็นทรัพยากรสื่อสารของชาติที่มีอยู่อย่างจำกัดและเพื่อประโยชน์สาธารณะ คณะกรรมการจะกำหนดระยะเวลาให้ยื่นคำขออนุญาตโดยจะพิจารณาออกใบอนุญาตให้บริการโครงข่ายโทรทัศน์ประเภทที่ใช้คลื่นความถี่ภาคพื้นดินในระบบดิจิตอลตามลำดับดังนี้(๑)ผู้ที่ประกอบกิจการโทรทัศน์โดยใช้คลื่นความถี่ที่ชอบด้วยกฎหมายอยู่ในวันที่พระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ มีผลบังคับใช้(๒)ผู้ที่คณะกรรมการพิจารณาว่ามีคุณสมบัติเหมาะสมให้ได้รับใบอนุญาตให้บริการโครงข่ายโทรทัศน์ประเภทที่ใช้คลื่นความถี่ภาคพื้นดินในระบบดิจิตอลตามประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติเรื่อง หลักเกณฑ์และวิธีการอนุญาตให้บริการโครงข่ายกระจายเสียงหรือโทรทัศน์คณะกรรมการอาจพิจารณาออกใบอนุญาตให้ส่วนราชการ รัฐวิสาหกิจหรือหน่วยงานอื่นของรัฐที่ใช้คลื่นความถี่ที่ชอบด้วยกฎหมายอยู่ในวันที่พระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ มีผลบังคับใช้ ก่อนก็ได้ กรณีเพื่อประโยชน์ในการเปลี่ยนผ่านไปสู่ระบบการรับส่งสัญญาณวิทยุโทรทัศน์ในระบบดิจิตอลข้อ ๗ ให้คณะกรรมการพิจารณาออกใบอนุญาตให้บริการโครงข่ายแก่ผู้ผ่านการพิจารณาตามข้อ๖ ให้สอดคล้องตามจำนวนมัลติเพล็กซ์ที่กำหนดไว้ในประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องแผนความถี่วิทยุสำหรับกิจการโทรทัศน์ภาคพื้นดินในระบบดิจิตอลโดยจะกำหนดหมายเลขมัลติเพล็กซ์ที่มีสิทธิให้บริการด้วยในกรณีผู้ผ่านการพิจารณาตามข้อ ๖มีจำนวนมากกว่ามัลติเพล็กซ์ตามวรรคหนึ่งให้คณะกรรมการพิจารณากำหนดจัดลำดับผู้ผ่านการพิจารณาทั้งหมดเพื่อออกใบอนุญาตตามลำดับก่อนหลังในกรณีที่จำนวนมัลติเพล็กซ์ตามวรรคหนึ่งว่างลงหรือคณะกรรมการกำหนดมัลติเพล็กซ์เพิ่มเติม คณะกรรมการอาจพิจารณาออกใบอนุญาตให้แก่ผู้ผ่านการพิจารณาในลำดับถัดจากผู้ได้รับใบอนุญาตในลำดับสุดท้ายตามวรรคสองข้อ ๘ ผู้รับใบอนุญาตให้บริการโครงข่ายโทรทัศน์ประเภทที่ใช้คลื่นความถี่ภาคพื้นดินในระบบดิจิตอลมีสิทธิและหน้าที่ดังนี้(๑) ปฏิบัติตามกฎหมาย ประกาศและหลักเกณฑ์เกี่ยวกับเครื่องวิทยุคมนาคมมาตรฐานทางเทคนิค แผนความถี่วิทยุ รวมถึงขอบเขต เงื่อนไขการให้บริการโครงข่ายสำหรับกิจการโทรทัศน์ที่คณะกรรมการกำหนดหรือกำหนดเพิ่มเติม(๒) ต้องขยายโครงข่ายให้สามารถครอบคลุมครัวเรือนทั้งประเทศอย่างน้อยดังนี้(๒.๑) ร้อยละ ๕๐ ของจำนวนครัวเรือนภายใน ๑ ปีนับจากวันที่ได้รับใบอนุญาต(๒.๒) ร้อยละ ๘๐ ของจำนวนครัวเรือนภายใน ๒ ปีนับจากวันที่ได้รับใบอนุญาต(๒.๓) ร้อยละ ๙๐ ของจำนวนครัวเรือนภายใน ๓ ปีนับจากวันที่ได้รับใบอนุญาต(๒.๔) ร้อยละ ๙๕ ของจำนวนครัวเรือนภายใน ๔ ปีนับจากวันที่ได้รับใบอนุญาต(๓)ต้องจัดให้มีการแพร่สัญญาณเพื่อให้ผู้ใช้บริการในเขตเทศบาลเมืองขึ้นไปสามารถรับสัญญาณได้ในลักษณะการรับสัญญาณแบบพกพาภายในอาคาร(Portable Indoor Reception)(๔) ต้องจัดให้มีค่าความจุไม่น้อยกว่าร้อยละ ๒๐ ที่ให้บริการสำหรับการให้บริการโทรทัศน์ประเภทบริการชุมชน(๕)ต้องดำเนินการเพื่อให้บริการโครงข่ายกับผู้ที่คณะกรรมการพิจารณาว่าจะได้รับสิทธิเป็นผู้รับใบอนุญาตให้ใช้คลื่นความถี่สำหรับการให้บริการโทรทัศน์ในระบบดิจิตอลให้แล้วเสร็จตามเงื่อนไขที่คณะกรรมการกำหนดประกาศณ วันที่ ๖ กุมภาพันธ์ พ.ศ. ๒๕๕๖พันเอกนที ศุกลรัตน์ประธานกรรมการกิจการกระจายเสียงและกิจการโทรทัศน์ปฏิบัติหน้าที่แทนประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติปริยานุช/ผู้จัดทำ๔ มีนาคม ๒๕๕๖อุษมล/ผู้ตรวจ๕ มีนาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๒๖ ง/หน้า ๒๐/๒๖ กุมภาพันธ์ ๒๕๕๖